ai4bharat/Pralekha huggingface dataset:
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 153.80 کروڑ سے زیادہ ہوگئی
گزشتہ 24 گھنٹوں کے دوران 85 لاکھ سے زیادہ ٹیکے لگائے گئے
شفایابی کی شرح فی الحال 96.01 فیصد ہے
گزشتہ 24 گھنٹوں کے دوران 1,94,720 نئے معاملات سامنے آئے
بھارت میں سردست زیر علاج مریضوں کی تعداد 9,55,319 ہے
جانچ کے بعد متاثر پائے جانے والے افراد کی ہفتہ وار شرح 9.82فیصد ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران تقریباً 85 لاکھ سے زیادہ  افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 153.80 کروڑ  کو پار گئی۔ یہ ٹیکہ کاری 1,64,73,522سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
ٹیکہ کاری کی مجموعی تعداد
|
|
طبی کارکنان
|
|
پہلی خوراک
|
|
1,03,89,399
|
|
دوسری خوراک
|
|
97,56,646
|
|
احتیاطی خوراک
|
|
9,19,729
|
|
صف اول کے کارکنان
|
|
پہلی خوراک
|
|
1,83,87,898
|
|
دوسری خوراک
|
|
1,70,01,530
|
|
احتیاطی خوراک
|
|
4,90,048
|
|
15 سے 18 سال کی عمر کے افراد
|
|
پہلی خوراک
|
|
2,82,74,847
|
|
18سے44سال کی عمر کے افراد
|
|
پہلی خوراک
|
|
51,82,89,584
|
|
دوسری خوراک
|
|
35,80,10,162
|
|
45سال سے59سال کی عمر کے افراد
|
|
پہلی خوراک
|
|
19,66,15,970
|
|
دوسری خوراک
|
|
15,78,39,633
|
|
60 سال سے زیادہ عمر والے افراد
|
|
پہلی خوراک
|
|
12,25,47,749
|
|
دوسری خوراک
|
|
9,90,09,067
|
|
احتیاطی خوراک
|
|
4,75,938
|
|
احتیاطی خوراک
|
|
18,85,715
|
|
مجموعی تعداد
|
|
1,53,80,08,200
گزشتہ 24 گھنٹو ں کے دوران 60,405 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,46,30,536 ہوگئی ہے۔
نتیجہ کے طور پر بھارت میں شفایابی کی شرح اس وقت 96.01 فیصد ہے جو مارچ 2020 سے سب سے زیادہ ہے۔
گزشتہ 24 گھنٹوں کے دوران1,94,720معاملات سامنے آئےہیں ۔
بھارت میں اس وقت زیر علاج مریضوں کی تعداد9,55,319 فی الحال مریضوں کی مجموعی تعدادملک میں زیر علاج معاملوں کا محض 2.65 فیصد ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 17,61,900 ٹیسٹ کئے گئے۔ بھارت میں اب تک مجموعی طور پر 69.52 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 9.82فیصد پر قائم ہے ۔ زیر علاج مریضوں کی یومیہ تعداد کی فی الحال شرح 11.05 فیصد درج کی گئی-
الیکٹرانکس اور اطلاعات تکنالوجی کی وزارت
حکومت نے کرناٹک میں ہبلی دھارواڑ میں الیکٹرانکس مینوفیکچرنگ کلسٹر کے قیام کو منظوری دی
180 کروڑ روپے کے پروجیکٹ سے 18,000 ملازمتیں پیدا ہوں گی؛ نو کمپنیوں/ اسٹارٹ اپس نے پہلے ہی 340 کروڑ روپے کی سرمایہ کاری کرنے کا عہد کیا ہے
ہنر مندی کی ترقی اور انٹرپرینیورشپ اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے آج بنگلورو میں دھارواڑ میں 180 کروڑ روپے مالیت کے الیکٹرانکس مینوفیکچرنگ کلسٹر  کے قیام کی منظوری کا اعلان کیا جس سے 18,000 سے زیادہ ملازمتیں پیدا ہونے کی امید ہے۔
ای ایم سی 2.0 اسکیم کے تحت کرناٹک کے دھارواڑ ضلع کے کوٹور-بلور انڈسٹریل ایریا میں قائم کیا جانے والا یہ پروجیکٹ جلد ہی 1,500 کروڑ روپے سے زیادہ کی سرمایہ کاری کو متحرک کرے گا۔ نو کمپنیاں، بشمول اسٹارٹ اپس نے پہلے ہی 340 کروڑ روپے کی سرمایہ کاری کرنے کا عہد کیا ہے جس میں 2500 لوگوں کی روزگار کی صلاحیت موجود ہے۔
وزیر موصوف نے کہا ’’کرناٹک دنیا کے لیے ایک عالمی الیکٹرانکس مینوفیکچرنگ مرکز کے طور پر ابھر رہا ہے، بالکل اسی طرح جیسے یہ پہلے سے ہی کولار  اور دیوناہلی  میں ایپل کے پلانٹس کے ساتھ ٹیلی کام کا مرکز ہے۔ یہ نئی سرمایہ کاری ملازمتوں اور ترقی کے مواقع پیدا کر رہی ہے۔ نریندر مودی حکومت اپنی ’آتم نربھر بھارت‘ پالیسیوں کے ایک حصے کے طور پر بھارت کو مینوفیکچرنگ مرکز کے طور پر بنانے کے لیے عہد بستہ ہے ‘‘ ۔
اس ای ایم سی کو اسٹریٹجک محل وقوع کا فائدہ حاصل ہے اور این ایچ -48 ، ہبلی ڈومیسٹک ہوائی اڈے  سے اچھی طرح جڑا ہوا ہے جس سے ای ایم سی میں صنعت کی لاجسٹکس/ٹرانسپورٹیشن لاگت کم ہو جائے گی۔
مرکز نے پہلے ہی میسور، کرناٹک میں ایک اعلی درجے کی جانچ کی سہولت کی ترقی کے لیے ایک مشترکہ سہولت مرکز  کو منظوری دے دی ہے جو صنعت کی مختلف جانچ کی ضروریات کو پورا کرے گی۔
موڈیفائیڈ الیکٹرانکس مینوفیکچرنگ کلسٹر  اسکیم کو یکم اپریل 2020 کو متعارف کرایا گیا تھا جس کا مقصد عالمی معیار کے بنیادی ڈھانچے کے ساتھ ساتھ عام ٹیسٹنگ سہولیات کی تشکیل کے لیے کیا گیا تھا، بشمول ریڈی بلٹ فیکٹری شیڈز/ پلگ اینڈ پلے انفراسٹرکچر کو اپنی سپلائی چین کے ساتھ اینکر یونٹ کو راغب کرنے کے لیے، ملک میں اپنی مینوفیکچرنگ/پروڈکشن کی سہولت قائم کریں۔
اسکیم کے تحت، 1,903 کروڑ روپے کی پروجیکٹ لاگت کے ساتھ 1,337 ایکڑ کے رقبے پر تین الیکٹرانکس مینوفیکچرنگ کلسٹرس کو منظوری دی گئی ہے جس میں 889 کروڑ روپے کی مرکزی مالی امداد بھی شامل ہے جس میں 20,910 کروڑ روپے کی سرمایہ کاری کا ہدف مقرر کیا گیا ہے۔
حکومت کے ان اقدامات کے نتیجے میں، بھارت نے گزشتہ آٹھ سالوں میں الیکٹرانکس کی تیاری میں ایک طویل سفر طے کیا ہے۔
۔۔۔۔۔۔۔۔۔۔۔
ش ح۔و ا ۔ ع ا
U -3272
(Visitor Counter : 66
بندرگاہوں، جہاز رانی اور آبی راستوں کی وزارت
بڑی بندرگاہوں کی اتھارٹی سے متعلق ایکٹ 2021 کے اثرات
بندرگاہوں ، جہاز رانی اور آبی گزرگاہوں کے مرکزی وزیر جناب سربانند سونووال نے آج راجیہ سبھا میں ایک تحریری جواب میں یہ جانکاری فراہم کی ہے:
بڑی بندرگاہوں کی اتھارٹی سے متعلق قانون 2021 ،بھارت میں بڑی بندرگاہوں کے انضباط ،کام کاج اور منصوبہ بندی فراہم کرتا ہے اور اس طرح کی بندرگاہوں کے انتظامات،کنٹرول اور بندوبست کی ذمہ داری بڑی بندرگاہوں کی اتھارٹی کے بورڈس پر عائد ہوتی ہے ۔مذکورہ قانون بندرگاہوں کو فیصلہ سازی میں اور زیادہ خود مختاری دے کر اور اپنے ادارہ جاتی فریم ورک کو جدید ترین بناکر ، انہیں زیادہ بہتر کارکردگی کا مظاہرہ کرنے کے لئے بااختیار بناتا ہے۔
ان بندرگاہوں کو بندرگاہوں کے ذریعہ انجام دی جانے والی خدمات اور اثاثہ جات کے لئے شرحوں کا پیمانہ طے کرنے کا اختیاردیا گیا ہے۔ پی پی پی رعایت یافتہ افراد مارکیٹ کی صورتحال کی بنیاد پر اپنے محصولات طے کرنے کے لئے آزاد ہیں۔ پیشہ ورانہ طور پر آزاد ارکان والا مخصوص بورڈ،فیصلہ سازی اور کلیدی منصوبہ بندی کو مستحکم بنانے کی صلاحیت رکھتا ہے اس قانون کے نفاذ سے قبل بڑی بندرگاہوں کی کل صلاحیت اور بحری جہاز پر بار کئے گئے سازو سامان کی رقم ذیل میں پیش کی گئی ہے۔
|
|
سال
|
|
صلاحیت

|
|
بحری جہاز پر بار کئے گئے ساز و سامان کی مقدار حجم

|
|
2018-19
|
|
1514.09
|
|
699.10
|
|
2019-20
|
|
1534.91
|
|
704.93
|
|
2020-21
|
|
1560.61
|
|
672.68
بندرگاہوں کے لئے کنکٹی وٹی ایک اہم عنصر ہے جو اس لوجسٹک نظام کے ایک سرے سے دوسرے سرے تک مفید ثابت ہوتا ہے جس کے توسط سے صنعت کی مسابقت کی سمت کا تعین ہوتا ہے۔ ساگر مالا پروگرام ، بندرگاہوں اور گھریلو پیداوار اور کھپت کے مراکز کے درمیان روابط میں اضافے کے لئے ، بندرگاہوں کے کنکٹی وٹی پروجیکٹوں کے لئے معنون ایک ستون ہے۔
بڑے اور ان سے کم بڑے بندرگاہوں کی کنکٹی وٹی پر مرکوز ساگر مالا کے تحت عمل درآمد کے لئے 1.22 کروڑ روپے مالیت کے سڑک اور ریل کنکٹی وٹی سے متعلق 190 پروجیکٹوں کی نشاندہی کی گئی ہے۔
ان میں سے 50 پروجیکٹ مکمل ہوچکے ہیں اور 140 پروجیکٹ تکمیل اور عمل درآمد کے مختلف مراحل میں ہیں۔ ان پروجیکٹوں کو بنیادی طور پر سڑک ٹرانسپورٹ اور شاہراہوں کی وزارت  ،بڑی بندرگاہوں کی اتھارٹی اور دیگر ریاستی ایجنسیوں کے ذریعہ نافذ کیا جارہا ہے۔
حکومت نے کاروبارمیں آسانی پیدا کرنے سے متعلق پہل قدمیوں پر زور دیتے ہوئے ،بندرگاہوں کو جدید طرز پر ڈھالنے ،اور ڈیجیٹل پر مبنی بنانے کی غرض سے کئی پہل قدمیوں کا آغاز کیا ہے۔ ان میں ویب پر مبنی ای فارمس،براہ راست بندرگاہ تک ڈلیوری،کنٹنرس کی جانچ پڑتال سے متعلق اسکینرس ،تجارت میں سہولت پیدا کرنے کی غرض سے ایک ہی مقام پر تمام سہولتوں کی دستیابی اور پورٹ کمیونٹی سسٹم سوفٹ ویئر کے ساتھ زیادہ سے زیادہ سمندر بندرگاہوں کو مربوط کیا جانا شامل ہیں۔
اس کے علاوہ میری ٹائم انڈیا وژن  2030 کے حسے کے طور پر ، بھارت میں بہترین معیار کے بندرگاہوں کے بنیادی ڈھانچے تیار کرنے میں معاونت کی غرض سے عالمی معیار کے اہداف کی وضاحت کی گئی ہے۔ بھارت کی بندرگاہوں کی ترقی کی بدولت برآمدات اور درآمدات کے گاہکوں کے لئے لاگت میں سالانہ 6000-7000 کروڑ روپے تک کی بچت ہونے کا اندازہ لگایا گیا ہے اور 70000-75000 کروڑ روپے کے بقدر امکانی مالیہ/ آمدنی منکشف ہونے میں مدد ملے گی۔ 2030 ایم آئی وی کے تحت آئندہ دس برسوں کے لئے بڑے بندرگاہوں پر 423 میٹرک ٹن سالانہ سامان کی باربرداری کی صلاحیت میں اضافہ کرنے کا ہدف مقرر کیا گیا ہے۔ اس صلاحیت میں اضافے کے لئے 33400 کروڑ روپے سے زیادہ کی کل سرمایہ کاری فراہم کی گئی ہے۔
وزارات ثقافت
آزادی کے امرت مہوتسو – بائیسواں بھارت رنگ مہوتسو 2022 کا مملکتی وزیرِ ثقافت جناب ارجن رام میگھوال کے ہاتھوں افتتاح
این ایس ڈی کو چاہیے کہ وہ گمنام سورماؤں سے وابستہ واقعات پر مبنی ڈرامے تیار کرے اور ان کی ہمت اور بہادری کی داستانیں قوم کے سامنے لائے:ارجن رام میگھوال
حکومت ہند کی وزارتِ ثقافت ہندوستان کی آزادی کے 75 ویں سال کو آزادی کے امرت مہوتسو کے طور پر منا رہی ہے۔ اس موقع پر نیشنل اسکول آف ڈرامہ  نئی دہلی 16 جولائی سے 14 اگست 2022 تک "آزادی کا امرت مہوتسو- 22 واں بھارت رنگ مہوتسو، 2022 " کے عنوان سے ایک میلے کا اہتمام کر رہا ہے جس کا مقصد "آزادی کا امرت مہوتسو 2022" کے تحت مجاہدین آزادی کو یاد کرنا اور خراج تحسین پیش کرنا ہے۔ میلے کی افتتاحی تقریب کا آغاز وزیر مملکت برائے پارلیمانی امور اور ثقافت جناب ارجن رام میگھوال نے کیا۔ پدم شری ایوارڈیافتہ اور معروف ہندوستانی لوک گلوکارہ محترمہ مالنی اوستھی اور وزارت ثقافت کے ڈائریکٹر جناب اروند کمار اس موقع پر موجود تھے۔
اس موقع پر اپنے خطاب میں جناب ارجن رام میگھوال نے کہا کہ جدوجہد آزادی کے بہت سے گمنام سورما ہیں جنہوں نے تحریک آزادی میں بڑھ چڑھ کر حصہ لیا لیکن وہ ابھی تک ہماری جدوجہد آزادی کا حصہ نہیں بن پائے ہیں۔ ایک مثال دیتے ہوئے انہوں نے بتایا کہ 1913 میں مان گڑھ میں اس خطے کے قبائل کو وحشیانہ تشدد کا نشانہ بنا کر قتل کیا گیا ہے لیکن یہ واقعہ اچھی طرح سے اجاگرنہیں کیا گیا۔ انہوں نے مزید کہا کہ تھیٹر کے کارکنان اور نیشنل اسکول آف ڈرامہ کو چاہئے کہ وہ ان واقعات پر مبنی ڈرامے تیار کرنے کے لئے آگے آئیں اور یہ ڈرامے ملک بھر میں پیش کئے جائیں تاکہ شہریوں کو ایسے سورماؤں سے آگاہ کیا جا سکے اور ان کی بہادری اور بہادری کی داستانیں منظر عام پر لائی جا سکیں۔
محترمہ مالنی اوستھی نے اپنے خطاب میں ان مختلف لوک گیتوں کا ذکر کیا جو ہندوستان کے بڑے حصے میں مجاہدینِ آزادی کی تعریف میں گائے جاتے تھے۔ اس طرح کے بہت سے گانوں پر برطانوی حکومت نے پابندی لگا دی تھی لیکن لوک فنکار انہیں گاتے رہے اور اس طرح وہ گمنام سورماؤں کی کہانیاں اگلی نسل تک لے گئے۔ نیشنل اسکول آف ڈرامہ کے ڈائریکٹر پروفیسر  رمیش چندر گوڑ نے تقریب کی صدارت کی۔
افتتاحی تقریب کے بعد ڈرامہ "آرنیادھیپتی تانتیا ماما" پیش کیا گیا جس کی ہدایتکاری کے فرائض جناب بنسی کول نے انجام دئیے تھے۔
ٹیکسٹائلز کی وزارت
ٹیکسٹائل کی وزارت این ٹی ٹی ایم کے تحت ڈیزائن ، مشینری کی ترقی ومینوفیکچرنگ، آلات، اوزار اور تجرباتی سازو سامان کی مالی مدد کے لئے تحقیقی تجاویز مدعو کرتی ہے
حکومت ہند کے ماتحت، تکنیکی کپڑے کی تیاری میں ہندوستان کو عالمی قائد کی شکل میں قائم کرنے کو لے کر قومی تکنیکی کپڑا مشن کے تحت ڈیزائن ، مشینری کی ترقی و مینوفیکچرنگ ، آلات، اوزار اور تجرباتی سازو سامان کی مالی امداد کے لئے تحقیقی تجاویز مدعو کرتی ہے۔
اب تک اعلیٰ سطحی تکنیک والی مشینری ، آلات، پلانٹ، مخصوص آلات اور معاون آلات کی بڑے پیمانے پر درآمد کی جارہی ہے۔ کپڑا صنعت کی مختلف ضرورتوں کو پورا کرنے اور ملک کو آتم نربھر بنانے کے لئے ڈیزائن ، انجینئرنگ، فیبری کیشناور پروٹوٹائپنگمیں مقامی ہنرمندی کا استعمال کرکے سودیشی کرن کو اپنانا ضروری ہے۔اسے دیکھتے ہوئے اِکائی -1کے تحت این ٹی ٹی ایم میک اِن انڈیاکے وژن کے مطابق تکنیکی کپڑوں کے لئے مشینری آلات ، پلانٹ و تجرباتی آلات کی سودیشی مینوفیکچرنگ کاتصور پیش کرتا ہے۔
کسی بھی مشینری کپڑا؍لباس ویلیو چین مینوفیکچررز، تحقیقی اداروں، اکیڈمک اداروںکی تعمیر میں شامل نئی تجاویز مدعو کی گئی ہیں۔
اس سلسلے میں وسیع عام اصول و ضوابط ٹیکسٹائل وزارت کی قومی تکنیکی کپڑا مشن کی آفیشل ویب سائٹ nttm.texmin.gov.inاورhttps://nttm.texmin.gov.in/pdf/WhatsNew/GuidelineMachineryManufacturing.pdfپر ستیاب ہیں۔
جدید تکنیکی کپڑا مشینری و آلات کی سودیشی ترقی اعلیٰ تکنیکی مصنوعات کی مینوفیکچرنگ صلاحیتوں کی حمایت کرنے کے ساتھ اسے آگے بڑھائے گی۔اس طرح اس تکنیکی کپڑوں میں ہندوستان کی تکنیکی تیاری کی سطح کو شروع کرنے میں اپنا اہم رول ادا کرے گی۔
کامرس اور صنعت کی وزارتہ
صنعت اور داخلی تجارت کو فروغ دینے کا محکمہ  مابعد بجٹ ویبینار کی مشترکہ قیادت کرے گا
ویبینار کا موضوع ‘صلاحیت کو بروئے کار لانا: ٹیکنالوجی کا استعمال کرکے زندگی کو آسان بنانا’ ہے
بجٹ کے اعلانات اور انہیں آگے لے جانے کی حکمت عملی پر تبادلہ خیال کرنے کے لیے 28 فروری 2023 کو ایک مابعد بجٹ ویبینار منعقد کیا جائے گا۔ اس ویبینار کی قیادت الیکٹرونکس اور انفارمیشن ٹیکنالوجی کی وزارت کر رہی ہے، جس میں صنعت اور داخلی تجارت کے فروغ کا محکمہ  شریک قائد ہے۔ ویبینار کا موضوع ‘صلاحیت کو بروئے کار لانا: ٹیکنالوجی کا استعمال کرکے زندگی کو آسان بنانا’ ہے۔ ویبینار کا افتتاح وزیر اعظم جناب نریندر مودی کریں گے۔
ویبینار میں 4 اہم اجلاس منعقد ہوں گے۔ ڈی پی آئی آئی ٹی کی طرف سے ‘‘ٹیکنالوجی کا استعمال کرتے ہوئے کاروبار کرنے میں آسانی’’ کے موضوع پر اہم اجلاس 3 کا اہتمام کیا جائے گا۔ اس اجلاس میں وسیع پیمانے پر متعدد موضوعات مثلاً نیشنل سنگل ونڈو سسٹم، ایک مشترکہ کاروباری شناخت کنندہ کے طور پر پین،کے وائی سی کو آسان بنانے، فائل کرنے کا یونیفائیڈ عمل،لیب گراؤن ڈائمنڈس،ایم ایس ایم ایز کے لیے ویواد سے وشواس اسکیم وغیرہ کا احاطہ کیا جائے گا۔
اس اہم اجلاس میں صنعت اور تعلیمی اداروں کی بھرپور شرکت ہوگی۔ اس اجلاس میں ڈاکٹر پون گوئنکا چیئرپرسن آئی این ایس پی اے سی ای- خلا کا محکمہ، جناب امت پانڈے، نائب صدر انڈین وینچر اینڈ الٹرنیٹ کیپیٹل ایسوسی ایشن ، کنفیڈریشن آف انڈین انڈسٹری نیشنل کمیٹی آن افرمیٹیو ایکشن کے چیئرمین جناب پیروز کھمبٹا، ارنسٹ اینڈ ینگ  کے ایگزیکٹو ڈائریکٹر ٹکنالوجی جناب وشواناتھن روی چندرن، جناب انل بھاردواج، فیڈریشن آف انڈین مائیکرو اینڈ سمال اینڈ میڈیم انٹرپرائزز  کے سکریٹری جنرل،آئی آئی ٹی مدراس کے پروفیسر ایم ایس رامچندر راؤ، ڈاکٹر نیرج کھرے آئی آئی ٹی دہلی سے اور ڈاکٹر جیجیت بھٹاچاریہ بانی اور صدر سینٹر فار ڈیجیٹل اکانومی پالیسی ریسرچ شامل ہوں گے۔
مرکزی بجٹ 2023 میں کاروبار کرنے میں آسانی اور زندگی کی آسانی کو بڑھانے کے حوالے سے اہم اعلانات کیے گئے ہیں۔ ٹیکنالوجی ان مقاصد کو حاصل کرنے میں بہت زیادہ تعاون کرے گی۔ ٹیکنالوجی کے مؤثر استعمال اور ان مقاصد کو حاصل کرنے کے لیے مختلف وزارتوں، محکموں اور دیگر اسٹیک ہولڈرز جیسے انڈسٹری تنظیموں اور تعلیمی اداروں کے درمیان ہم آہنگی اور تعاون کی اشد ضرورت ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 43
وزارت دفاع
دفاع میں’آتم نربھرتا‘: وزیر اعظم جناب نریندر مودی، 6 فروری کو کرناٹک کے توماکورو میں ایچ اے ایل کی ہیلی کاپٹر فیکٹری کوقوم کو وقف کریں گے
دفاع میں’آتم نربھرتا‘ کی جانب ایک اور قدم میں، وزیر اعظم جناب نریندر مودی، 06 فروری 2023 کو کرناٹک کے تماکورو میں ہندوستان ایروناٹکس لمیٹڈ  کی ایک ہیلی کاپٹر فیکٹری کوقوم کے نام وقف کریں گے۔ اس موقع پروزیر دفاع راجناتھ سنگھ اور وزارت دفاع کے سینئر عہدیدار بھی موجود ہوں گے۔
گرین فیلڈ ہیلی کاپٹر فیکٹری کی منصوبہ بندی ، جو 615 ایکڑ اراضی پر پھیلی ہوئی ہے، ملک کی تمام ہیلی کاپٹر کی ضروریات کے لیے ون اسٹاپ حل بننے کے وژن کے ساتھ کی گئی ہے۔ یہ ہندوستان کی سب سے بڑی ہیلی کاپٹر مینوفیکچرنگ سہولت ہے اور ابتدائی طور پر لائٹ یوٹیلیٹی ہیلی کاپٹر  تیار کرے گی۔
ایل یوایچ، ایک مقامی طور پر ڈیزائن کیا گیا اور تیار کیا گیا 3 ٹن کلاس، واحد انجنوالا کثیرمقصدی ہیلی کاپٹر ہے جس میں اعلیٰ کارکردگی کی منفرد خصوصیات ہیں۔ ابتدائی طور پر، یہ فیکٹری ہر سال تقریباً 30 ہیلی کاپٹر تیار کرے گی اور اسے مرحلہ وار 60 اور پھر 90کی تعداد تک بڑھایا جا سکتا ہے۔ پہلے ایل یوایچ کا فلائٹ ٹیسٹ کر لیا گیا ہے اور یہ نقاب کشائی کے لیے تیار ہے۔
فیکٹری کو دوسرے ہیلی کاپٹر جیسے لائٹ کامبیٹ ہیلی کاپٹر  اور انڈین ملٹی رول ہیلی کاپٹر بنانے کے لیے بڑھایا جائے گا۔ اسے مستقبل میں ایل سی ایچ، ایل یو ایچ، سول ایڈوانسڈ لائٹ ہیلی کاپٹر اورآئی ایم آر ایچ کی دیکھ بھال، مرمت اور اوور ہال کے لیے بھی استعمال کیا جائے گا۔ سول ایل یو ایچ کی ممکنہ برآمدات کو بھی اس فیکٹری سے پورا کیا جائے گا۔
ایچ ا ے ا یل کا منصوبہ ہے کہ 3سے15 ٹن کی رینج میں 1000 سے زیادہ ہیلی کاپٹر تیار کیے جائیں، جن کا کل کاروبار 20 سال کی مدت میں چار لاکھ کروڑ روپے سے زیادہ ہوگا۔ براہ راست اور بالواسطہ روزگار پیدا کرنے کے علاوہ، تماکورو سہولت، اپنی سی ایس آر سرگرمیوں کے ذریعے بڑے پیمانے پر کمیونٹی سینٹرک پروگراموں کے ذریعے ارد گرد کے علاقوں کی ترقی کو فروغ دے گی جس پر کمپنی کافی رقم خرچ کرے گی۔ اس سب کے نتیجے میں خطے میں لوگوں کی زندگیوں میں بہتری آئے گی۔
بنگلورو میں موجودہ ایچ اے ایل سہولیات کے ساتھ، فیکٹری کی قرب و جوار کے خطے، ایرو اسپیس مینوفیکچرنگ ماحولیاتی نظام کو فروغ دے گی اور مہارت اور بنیادی ڈھانچے کی ترقی جیسے کہ اسکول، کالج اور رہائشی علاقوں میں مدد کرے گی۔ طبی اور صحت کی دیکھ بھال مختلف قریبی پنچایتوں میں مقیم کمیونٹی تک بھی پہنچ جائے گی۔
ہیلی رن وے، فلائٹ ہینگر، فائنل اسمبلی ہینگر، اسٹرکچر اسمبلی ہینگر، ایئر ٹریفک کنٹرول اور مختلف معاون خدمات کی سہولیات جیسی سہولیات کے قیام کے ساتھ، فیکٹری مکمل طور پر کام کر رہی ہے۔ اس فیکٹری کو جدید ترین انڈسٹری¬- 4.0 اسٹینڈرڈ ٹولز اور تکنیک سے لیس کیا جا رہا ہے۔
اس سہولت کا سنگ بنیاد وزیر اعظم نے 2016 میں رکھا تھا۔ یہ کارخانہ، ہندوستان کو بغیر کسی درآمد کے ہیلی کاپٹروں کی اپنی پوری ضرورت کو پورا کرنے کے قابل بنائے گا اور ہیلی کاپٹر کے ڈیزائن، ترقی اور تیاری میں وزیر اعظم کے ’آتم نر بھر بھارت‘ کے ویژن کو بہت زیادہ تقویت دے گا۔
وزیراعظم کا دفتر
ڈیجیٹل لائبریری گیان کیندر سے مسابقتی امتحانات میں بچوں کو بہت فائدہ ہوگا: وزیر اعظم
وزیراعظم جناب نریندر مودی نے کہا ہے کہ ڈیجیٹل لائبریری گیان کیندر سے مسابقتی امتحانات میں بچوں کو بہت فائدہ ہوگا۔
جے پور رورل سے رکن پارلیمنٹ راجیہ وردھن سنگھ راٹھور کے ایک ٹویٹ کا حوالہ دیتے ہوئے وزیر اعظم نے ٹویٹ کیا:
’’اس پہل سے مسابقتی امتحانات میں بچوں کو بہت فائدہ ہوگا۔‘‘
وزارت سیاحت
وزارت سیاحت نے ملک میں طبی سیاحت کو فروغ دینے کے لیے میڈیکل اینڈ ویلنس ٹورزم کے لیے ایک قومی حکمت عملی اور روڈ میپ تیار کیا ہے
وزارت سیاحت نے ملک میں طبی سیاحت کو فروغ دینے کے لیے طبی اور فلاح و بہبود کی سیاحت کے لیے ایک قومی حکمت عملی اور روڈ میپ تیار کیا ہے۔ حکمت عملی میں درج ذیل اہم ستونوں کی نشاندہی کی گئی ہے:
- صحت مندی کی منزل کے طور پر ہندوستان کے لیے ایک برانڈ تیار کریں
- طبی اور فلاح و بہبود کی سیاحت کے لیے ماحولیاتی نظام کو مضبوط بنائیں
- iii. آن لائن میڈیکل ویلیو ٹریول  پورٹل ترتیب دے کر ڈیجیٹلائزیشن کو فعال کریں
- iv. طبی قدر کے سفر کے لیے رسائی میں اضافہ
- فلاح و بہبود کی سیاحت کو فروغ دینا
- vi. گورننس اور ادارہ جاتی فریم ورک
حکومت ہند نے 30.11.2016 کو کابینہ کی منظوری کے بعد ای ٹورسٹ ویزا اسکیم کو آزاد کیا اور ای ٹورسٹ ویزا  اسکیم کا نام بدل کر ای ویزا اسکیم رکھ دیا گیا اور فی الحال اس میں ای ویزا کے ذیلی زمروں کے طور پر ای میڈیکل ویزا اور ای میڈیکل اٹینڈنٹ ویزا شامل ہے۔
ای-میڈیکل ویزا اور ای-میڈیکل اٹینڈنٹ ویزا کے معاملے میں، تین بار داخلے کی اجازت ہے اور غیر ملکیوں کے علاقائی رجسٹریشن آفیسر /غیر ملکیوں کے متعلقہ رجسٹریشن افسر  کی طرف سے ہر کیس کے میرٹ کی بنیاد پر 6 ماہ تک کی توسیع دی جا سکتی ہے۔ میڈیکل اٹینڈنٹ ویزا پرنسپل ای ویزا ہولڈر کی موزونیت کے ساتھ شریک تھا۔
اس کے علاوہ، جیسا کہ وزارت صحت اور خاندانی بہبود کی طرف سے بتایا گیا ہے، یہ ملک میں طبی قدر کے سفر کو فروغ دینے کے لیے دیگر وزارتوں اور اسٹیک ہولڈروں کے ساتھ ہم آہنگی کر رہا ہے۔ سیکٹر میں چیلنجوں اور مواقع کی نشاندہی کرنے کے لیے متعلقہ وزارتوں، ہسپتالوں، ایم وی ٹی سہولت کاروں، انشورنس کمپنیوں اور این اے بی ایچ وغیرہ کے ساتھ اسٹیک ہولڈر مشاورت کے کئی دور منعقد کیے گئے ہیں۔
وزیر سیاحت جناب جی کشن ریڈی نے آج لوک سبھا میں یہ جواب دیا۔
وزیراعظم کا دفتر
وزیر اعظم نریندر مودی اور سنگاپور کے وزیر اعظم لی سین لونگ نے ہندوستان اور سنگاپور کے درمیان یو پی آئی –پے ناؤ لنکیج کے ورچوئل لانچ میں شرکت کی
یوپی آئی پے ناؤ لنکیج سرحد پار ترسیلات کو آسان، سستا اور ریئل ٹائم بنائے گا
گورنر، آر بی آئی اور ایم ڈی، ایم اے ایس نے ہندوستان اور سنگاپور کے درمیان پہلی بار سرحد پار لین دین کیا
وزیر اعظم جناب نریندر مودی اور سنگاپور کے وزیر اعظم جناب لی سین لونگ نے ہندوستان کے یونیفائیڈ پیمنٹس انٹرفیس  اور سنگاپور کے پے ناؤ کے درمیان ریئل ٹائم پیمنٹ لنکیج کے ورچوئل لانچ میں حصہ لیا۔ ریزرو بینک آف انڈیا کے گورنر جناب شکتی کانت داس اور سنگا پور کی مانیٹری اتھارٹی کے منیجنگ ڈائریکٹر جناب روی مینن نے اپنے موبائل فون کا استعمال کرتے ہوئے ایک دوسرے سے براہ راست سرحد پار لین دین کیا۔
سنگاپور پہلا ملک ہے جس کے ساتھ کراس بارڈر پرسن ٹو پرسن ادائیگی کی سہولت شروع کی گئی ہے۔ اس سے سنگاپور میں ہندوستانی تارکین وطن ، خاص طور پر تارک وطن ورکروں/طلباء کو مدد ملے گی اور ڈیجیٹلائزیشن اور فن ٹیک کے فوائد کو سنگاپور سے ہندوستان اور اس کے برعکس رقم کی فوری اور کم لاگت میں منتقلی کے ذریعے عام آدمی کو فائدہ پہنچا یا جاسکے گا۔ کیو آر کوڈز کے ذریعے یو پی آئی ادائیگیوں کی قبولیت سنگاپور میں منتخب مرچینٹ آؤٹ لیٹس پر پہلے سے ہی دستیاب ہے۔
ورچوئل لانچ سے پہلے دونوں وزرائے اعظم کے درمیان فون پربات چیت ہوئی ، جس میں باہمی دلچسپی کے شعبوں پر تبادلہ خیال کیا گیا ۔ وزیر اعظم نے ہند-سنگاپور تعلقات کو آگے لے جانے کی خاطر شراکت داری کے لئے وزیر اعظم لی کا شکریہ ادا کیا اور ہندوستان کی جی 20 صدارت میں ان کے ساتھ کام کرنے کی خواہش کااظہار کیا ۔
نوجوانوں کے امور اور کھیل کود کی وزارت
کھیلوں کے وزیر نے منی پور کی کھلاڑی کو طبی علاج کے لئے مالی امداد دی
نئی دلّی ،31 مئی؍ نوجوانوں کے امور اور کھیلوں کے وزیر مملکت  کرنل راجیہ وردھن راٹھور نے منی پور کی شمشیر زن محترمہ کالمبیا چانو کو پنڈت دین دیال اپادھیائے قومی بہبود فنڈ برائے اسپورٹس پرسنس سے ان کے طبی علاج کے لئے پانچ لاکھ روپئے منظور کئے ہیں ۔
محترمہ چانو مختلف النوع نسیج کی سختی کی بیماری سے دو چار ہیں اور اپنی کھیل کی سرگرمیاں جاری نہیں رکھنے کے ساتھ ساتھ نا مساعد حالات میں زندگی گزار رہی ہیں ۔
۔ ۔ ۔ ۔ ۔
(u. 2856
م ۔ ر ۔ ر۔
وزارت اطلاعات ونشریات
آرزومند ہدایت کاروں کو اپنی کہانیوں میں پختہ یقین ہونا چاہئے: آئی ایف ایف آئی 52 ماسٹر کلاس میں مدھر بھنڈارکرکااظہار خیال
’’او ٹی ٹی پلیٹ فارم نئے دور کے فلم سازوں کو اچھا موقع فراہم کرتے ہیں‘‘
پنچی، 21 نومبر 2021
52ویں انٹرنیشنل فلم فیسٹیول آف انڈیا کے ایک حصے طور پر آج منعقدہ ماسٹر کلاس میں ’فلم سازی‘ کے موضوع پر بات کرتے ہوئے، نیشنل ایوارڈ فاتح فلم ہدایت کار مدھر بھنڈارکر نے کہا کہ ایک اچھی فلم تیار کرنے کے لیے، آرزومند فلم ہدایت کاروں کو اپنی کہانیوں میں پختہ یقین ہونا چاہئے۔
بھنڈارکر نے کہا، ’’میری فلموں کا تصور میرے ہی اندر پیدا ہوتا ہے۔ میں خود پر اور اپنی کہانیوں پر یقین رکھتا ہوں ۔ جب مجھے اپنی کہانی پر پختہ یقین ہو جاتا ہے تبھی میں فلم بنانے کے لیے آگے بڑھتا ہوں۔‘‘
بھنڈارکر نے مزید کہا کہ جو بھی چیز کیمرے میں قید ہوتی ہے وہ وہاں ہمیشہ کے لیے رہ جاتی ہے، اس لیے فلم کی رفتار بہت دلچسپ ہونی چاہئے۔انہوں نے کہا، ’’میں آرٹ اور کمرشل سنیما کے درمیان ہمیشہ توازن بنائے رکھنے اور حقیقت پسندانہ کہانیوں پر دلچسپ فلمیں بنانے کی کوشش کرتا ہوں۔‘‘
سنیما کے شائقین سے بات چیت کرتے ہوئے، انہوں نے کہا کہ، ’’آج کل او ٹی ٹی پلیٹ فارم آرزومند فلم ہدایت کاروں اور فلم سازوں کو اچھا موقع فراہم کررہے ہیں۔‘‘
سنیما کے اپنے سفر کے بارے میں بتاتے ہوئے پیج 3 اور ٹریفک سگنل جیسی ایوارڈ یافتہ فلموں کے ہدایت کار نے کہا کہ چاندنی بار جیسی فلموں نے آگے بڑھنے کے لیے میرے بھروسے اور خوداعتمادی میں اضافہ کیا۔ ’’میں فلم میں شروع سے آخر تک تھا۔ حالانکہ یہ ایک سنگین نوعیت کے موضوع پر مبنی ایک پریشان کردینے والی فلم تھی، لیکن اس کے باوجود یہ ایک دلچسپ فلم تھی اور یہ کامیاب فلم ثابت ہوئی۔‘‘
مستقبل میں اپنے منصوبے کے بارے میں بات کرتے ہوئے، انہوں نے کہا: وبائی مرض کے دوران ہم انتہائی مشکل اور آزمائشی دور سے گزرے۔ اس لیے اب میں جلد ہی ایک مزاحیہ فلم کے لیے کام شروع کرنے جا رہا ہوں۔‘‘
ماسٹرکلاس کی نظامت کے فرائض مشہور فلم نقاد ترن آدرش نے انجام دیے۔ ایوارڈ یافتہ ہدایت کار نیلا مادھب پانڈا کے ذریعہ مدھربھنڈارکر اور ترن آدرش کی عزت افزائی کے ساتھ ہی یہ سیشن اپنے اختتام کو پہنچا۔